**הסברי הפסוקים**

**פרשת יתרו**

**כיתה ב'[[1]](#footnote-1)**

**יתרו מתגייר.** דגשים: גדלותו של ד'. ענוותנותו של משה והכרת הטוב שלו. וגם למדנו מה זה גר וממילא כיצד להתייחס אליו.

פרק י"ח [**(א)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יח-{א}!) **וַיִּשְׁמַע יִתְרוֹ כֹהֵן מִדְיָן** – שהיה כומר לע"ז. והיה מנסה את כל סוגי האלילים, וגילה שהכל שקר [דיברנו על כך שהרבה שמעו - "שמעו עמים ירגזון", אך לא באו, ורק הוא שמע ובא, (וגם עמלק שמע ובא...)]. **חֹתֵן מֹשֶׁה** – יתרו תולה במשה, ולשעבר כתוב "יתרו חותנו"[[2]](#footnote-2). **אֵת כָּל אֲשֶׁר עָשָׂה אֱלֹהִים לְמֹשֶׁה** **וּלְיִשְׂרָאֵל עַמּוֹ[[3]](#footnote-3)** – בעבור משה ובעבור עם ישראל (אבע"ז). בגלל גדלותו של משה שהוא שקול כנגד כל ישראל הוא מוזכר בפני עצמו**[[4]](#footnote-4)**. המכות, קריעת ים סוף, מן, שליו, באר, ענני הכבוד וכו' (מדרש). **כִּי הוֹצִיא** – שהוציא **ה' אֶת יִשְׂרָאֵל מִמִּצְרָיִם** – ובעיקר עצם זה שעם ישראל יצא ממצרים, ד' לקח את עם ישראל לעם, אוהב אותו ודואג לו, ולכן יתרו מרגיש רצון להתחבר לעם הזה.[[5]](#footnote-5)

[**(ב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יח-{ב}!) **וַיִּקַּח יִתְרוֹ חֹתֵן מֹשֶׁה[[6]](#footnote-6)** **אֶת צִפֹּרָה אֵשֶׁת מֹשֶׁה** – ולא כתוב את ציפורה ביתו, כי זה התואר החשוב שלה (אבע"ז). שהרי משה נחשב מלך (חזקוני). **אַחַר שִׁלּוּחֶיהָ** – אחרי ששלח אותה משה למדין (כשהלך משה למצרים יחד עם ציפורה ובניה פגש אותו אהרן בהר האלוקים והציע לו לשלוח אותם חזרה למדין כדי שלא יסבלו במצרים).

[**(ג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יח-{ג}!) **וְאֵת שְׁנֵי בָנֶיהָ אֲשֶׁר שֵׁם הָאֶחָד גֵּרְשֹׁם כִּי אָמַר**  - משה. **גֵּר הָיִיתִי בְּאֶרֶץ נָכְרִיָּה** – במדין, שאינה הארץ בה נולדתי. "גר שם". משה כ"כ רוצה לחזור להיות עם אחיו, ולכן בוחר לקרוא בשם הזה.

[**(ד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יח-{ד}!) **וְשֵׁם הָאֶחָד[[7]](#footnote-7) אֱלִיעֶזֶר כִּי** – אמר משה. **אֱלֹהֵי אָבִי בְּעֶזְרִי וַיַּצִּלֵנִי מֵחֶרֶב פַּרְעֹה** – אחר שהרגתי את המצרי. משה קרא כך לבן השני, כי הוא נולד אחרי שפרעה מת (ספורנו).[[8]](#footnote-8)

[**(ה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יח-{ה}!) **וַיָּבֹא יִתְרוֹ חֹתֵן מֹשֶׁה וּבָנָיו** – של משה. **וְאִשְׁתּוֹ[[9]](#footnote-9) אֶל מֹשֶׁה אֶל הַמִּדְבָּר** – יתרו עוזב חיים טובים והולך אל מדבר מקום חם וללא מים. **אֲשֶׁר הוּא** – משה **חֹנֶה שָׁם הַר הָאֱלֹהִים** – יתרו מגיע להר סיני, אף שעם ישראל נמצא ברפידים, ומשם הוא שולח שליח (הלכנו לפי השיטה שיתרו בא לפני מתן תורה).

[**(ו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יח-{ו}!) **וַיֹּאמֶר אֶל מֹשֶׁה** – כיצד הוא אמר לו? ע"י שליח.[[10]](#footnote-10) **אֲנִי חֹתֶנְךָ יִתְרוֹ בָּא אֵלֶיךָ וְאִשְׁתְּךָ וּשְׁנֵי בָנֶיהָ עִמָּהּ** – ולמה לא בא ישר? כי מן הנימוס אפילו לבית שלו לדפוק לפני שנכנס, כ"ש למקום אחר. וזאת כדי שיוכל משה להכין לו מקום (ספורנו).

[**(ז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יח-{ז}!) **וַיֵּצֵא מֹשֶׁה לִקְרַאת חֹתְנוֹ** – הדגשנו את ענוותנותו של משה שהוא כמו מלך (בכור שור), והוא הולך מרפידים עד הר סיני בשביל לקבל את פניו של יתרו[[11]](#footnote-11). משה מכיר טובה ליתרו ולכן הוא בא להקביל את פניו (ספורנו). אהרון רואה שמשה יוצא וישר הוא מצטרף, אליו מצטרפים הזקנים, ועוד רבים רבים שרואים את משה הולך. [משה הולך לאוהל של יתרו ולא של ציפורה להראות שהוא מכיר טובה ליתרו (אוה"ח)]. **וַיִּשְׁתַּחוּ** – משה ליתרו (אם היה כתוב "וישתחוו" היה הפירוש – זה לזה). **וַיִּשַּׁק לוֹ** – משה ליתרו. **וַיִּשְׁאֲלוּ אִישׁ לְרֵעֵהוּ לְשָׁלוֹם** – סיפרנו על רבן יוחנן בן זכאי שהיה מקדים שלום לכל אדם. **וַיָּבֹאוּ הָאֹהֱלָה** – לאוהל של משה ברפידים. (אבע"ז).

[**(ח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יח-{ח}!) **וַיְסַפֵּר מֹשֶׁה לְחֹתְנוֹ אֵת כָּל אֲשֶׁר עָשָׂה ה' לְפַרְעֹה וּלְמִצְרַיִם** – שאלנו: מה צריך לספר הרי יתרו יודע? המתוקים ענו: א. לשמוע ממי שראה. ב. בשמועות יש הרבה דברים לא נכונים. ג. יש המון פרטים שהוא לא ידע. **עַל אוֹדֹת יִשְׂרָאֵל** – בשביל עם ישראל. עם ישראל הוא העיקר, והכל בשבילו (עיין מלבי"ם). **אֵת כָּל הַתְּלָאָה** – כל הצרות והיסורים. תלאה מלשון עייפות[[12]](#footnote-12). דברים שגורמים להיות עייפים. הרעב, הצמא, עמלק ועוד. [הזכרנו שלמי שמתגייר מספרים את הקשיים שיש להיות יהודי, כי בהתחלה מאוד קשה לקיים את המצוות, ורק אחרי שמתאמצים אז מתמלאים בקדושה ובשמחה. לכן משה מזכיר לו גם את הקשיים]. **אֲשֶׁר מְצָאָתַם בַּדֶּרֶךְ** – שקרו להם בדרך. **וַיַּצִּלֵם ה':**

[**(ט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יח-{ט}!) **וַיִּחַדְּ יִתְרוֹ** – יתרו שמח (מלשון חדווה).[[13]](#footnote-13) **עַל כָּל הַטּוֹבָה אֲשֶׁר עָשָׂה ה' לְיִשְׂרָאֵל** – וביחוד על .. **אֲשֶׁר הִצִּילוֹ מִיַּד מִצְרָיִם:**

[**(י)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יח-{י}!) **וַיֹּאמֶר יִתְרוֹ בָּרוּךְ ה' אֲשֶׁר הִצִּיל אֶתְכֶם** – את עם ישראל (רמב"ן)[[14]](#footnote-14). **מִיַּד מִצְרַיִם וּמִיַּד פַּרְעֹה** – מרשות מצרים ופרעה. **אֲשֶׁר הִצִּיל אֶת הָעָם מִתַּחַת יַד מִצְרָיִם** – מכל הסבל שעבר במצרים (אונקלוס, וכך מסביר את רש"י ברש"י כפשוטו).

[**(יא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יח-{יא}!) **עַתָּה יָדַעְתִּי כִּי גָדוֹל ה' מִכָּל הָאֱלֹהִים** – יתרו הכיר את כל האלוהים, עכשיו הוא יודע הרבה יותר מלפני כן שד' הוא גדול מכולם. **כִּי בַדָּבָר אֲשֶׁר זָדוּ** – באותו דבר שבו עשו את הרשעה – הזדון **עֲלֵיהֶם** – אותו דבר בא עליהם ונענשו. המצרים רצו לזרוק את התינוקות ליאור ולכן הם טבעו בים. (וכן היה בכל מכות מצרים).

יתרו ראה ב'מידה כנגד מידה' את יכולתו של ד' יותר מכל אליל. למה? הדגמנו ארצות שכל אחת טובה במשהו אחר, ואם יתקפו אותה במה שהיא לא טובה ינצחו אותה, אבל הקב"ה בכל דרך שהיא הוא יכול להעניש (ולא כמו שחשב טיטוס שביבשה ד' לא ינצח אותו, ולא כמו שחשבה זרש שכיוון שד' לא הציל אף אחד שרצו לתלות היא תצליח לתלות את מרדכי. מובא בתיב"ע אסתר ה':י"ד) נ"ל שיש לזה עוד סיבה – הקב"ה לא סתם מכה, אלא עונש על מה שעשו (בדומה במלבי"ם).

[**(יב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יח-{יב}!) **וַיִּקַּח יִתְרוֹ חֹתֵן מֹשֶׁה עֹלָה** ­– הכל עולה כליל לד'. **וּזְבָחִים** – שלמים **לֵאלֹהִים** – יתרו לקח מן הדם הזה והיזה עליו לצורך גרות (רמב"ן). יחד עם זה טבל ומל לצורך גירות. **וַיָּבֹא אַהֲרֹן וְכֹל זִקְנֵי יִשְׂרָאֵל לֶאֱכָל לֶחֶם** – סעודה, (כמו שראינו כבר בכמה מקומות). שאכלו מהשלמים (אבע"ז). **עִם חֹתֵן מֹשֶׁה** – ששמחו איתו שהתגייר (ספורנו). **לִפְנֵי הָאֱלֹהִים** – למה זה נחשב סעודה לפני ד'? שכיוון שסעודה זאת נעשית עם משה רבינו עבד ד' נחשבת הסעודה כאילו היא לפני ד'. אפה היה משה? הוא שימש בסעודה הזאת בענוותנותו.

**עצת יתרו.** דגשים: עם ישראל רוצה לשמוע את דבר ד' רק ממשה, ואף מוכנים הם לחכות יום שלם כי הם רוצים לשמוע רק את משה. יחדו של משה רבינו כמוסר התורה. משה רבינו מוסר את הנפש בשביל העם שלו. צדיקותם של עם ישראל – כל כך הרבה יכולים להיות דיינים. ענוותנותו של משה לשמוע ליתרו.

הקדמה: פניתי לילד מהכיתה וסיפרתי שהוא פינצ'ר כדור של חבר שלו תוך כדי משחק. אפשר לשאול שאלה זאת את אבא, את הרב, את רה"י, את רב העיר, את הרב הראשי. אם משה רבינו היה פה היית רוצה לשאול אותו? אמנם היינו מתעלפים, אבל ודאי שזה הכי טוב. למה? הסברנו שכך אנו פוגשים את דבר ד' בצורה הכי נפלאה. כך רצה עם ישראל – לשמוע רק ממשה רבינו. הם היו רוצים שיהיו להם דיונים, רק כדי שיוכלו לשאול. (כמו שפעם פגשתי ת"ח, וניסיתי לחשוב על שאלות לשאול אותו רק כדי לזכות לדבר איתו). משה רבינו מתאמץ ומוסר את הנפש בשביל זה[[15]](#footnote-15). [**(יג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יח-{יג}!) **וַיְהִי מִמָּחֳרָת** – יום אחרי בוא יתרו (אבע"ז). **וַיֵּשֶׁב מֹשֶׁה לִשְׁפֹּט אֶת הָעָם** – שהרי קיבלו במרה דינים, והיו הרבה שאלות שהתעוררו בין אדם לחברו. **וַיַּעֲמֹד הָעָם עַל מֹשֶׁה** – חיכה בתור בשביל לשאול שאלות את משה[[16]](#footnote-16). **מִן הַבֹּקֶר עַד הָעָרֶב** – חיכו הרבה זמן. ולמה? כי כולם רצו לזכות לשמוע דווקא את משה רבינו שזה מדרגה הרבה יותר עליונה[[17]](#footnote-17).

[**(יד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יח-{יד}!) **וַיַּרְא חֹתֵן מֹשֶׁה אֵת כָּל אֲשֶׁר הוּא עֹשֶׂה לָעָם** – שגורם להם לחכות הרבה זמן. **וַיֹּאמֶר מָה הַדָּבָר הַזֶּה אֲשֶׁר אַתָּה עֹשֶׂה לָעָם מַדּוּעַ אַתָּה יוֹשֵׁב לְבַדֶּךָ** – ואינך לוקח איתך עוד שופטים, ובגלל זה (רשב"ם) **וְכָל הָעָם נִצָּב עָלֶיךָ** – עומד לפניך **מִן בֹּקֶר עַד עָרֶב:**

[**(טו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יח-{טו}!)[[18]](#footnote-18) **וַיֹּאמֶר מֹשֶׁה לְחֹתְנוֹ** - משה מסביר לחותנו מה התפקיד שלו: **כִּי** – כאשר (אונקלוס) **יָבֹא אֵלַי הָעָם לִדְרֹשׁ אֱלֹהִים** – לבקש לדעת מה ד' אומר. וכיצד הוא מבקש לדעת את ד', ע"י משפט ומצוות, כמפורט.

[**(טז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יח-{טז}!) **כִּי יִהְיֶה לָהֶם דָּבָר**  - כל אחד מהם שיהיה לו איזה משפט **בָּא אֵלַי**[[19]](#footnote-19) – הוא יבוא אלי. **וְשָׁפַטְתִּי בֵּין אִישׁ וּבֵין רֵעֵהוּ** - משפט על פי מה שד' אומר. **וְהוֹדַעְתִּי אֶת חֻקֵּי הָאֱלֹהִים וְאֶת תּוֹרֹתָיו –** אני אלמד אותם את החוקים שזה מצוות לא תעשה ואת התורות שזה מצוות העשה (כך אני מבין באבע"ז).

[**(יז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יח-{יז}!) **וַיֹּאמֶר חֹתֵן מֹשֶׁה[[20]](#footnote-20) אֵלָיו לֹא טוֹב** – לא אמר 'רע' כי לא רצה להשתמש במילה מגונה, אפילו שזה מאריך את הדיבור (מדרש). (יכול להיות שכלפי משה דיבר יותר בעדינות). **הַדָּבָר אֲשֶׁר אַתָּה עֹשֶׂה:**

[**(יח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יח-{יח}!) **נָבֹל תִּבֹּל** – עיוף תתעייף, כלומר תתעייף מאוד[[21]](#footnote-21). **גַּם אַתָּה** – כי אין לך מנוחה. **גַּם הָעָם הַזֶּה אֲשֶׁר עִמָּךְ** – שממתין כל כך הרבה זמן. **כִּי כָבֵד מִמְּךָ הַדָּבָר** – זו משימה גדולה (כבדה) מידי בשבילך. **לֹא תוּכַל עֲשֹׂהוּ** – לעשות אותו **לְבַדֶּךָ:**

[**(יט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יח-{יט}!) **עַתָּה שְׁמַע בְּקֹלִי אִיעָצְךָ** – אתן לך עיצה. **וִיהִי אֱלֹהִים עִמָּךְ** – ותשאל את ד' לראות שהוא איתך בדבר הזה. [כאן יתרו חוזר על שלושת הדברים ואומר למשה שבשני דברים באמת רק הוא צריך לעשות אך את הדבר השלישי משה לא יכול לעשות לבדו. פירוט הדברים:] 1. **הֱיֵה** – תהיה **אַתָּה לָעָם** – בשביל העם (אבע"ז). **מוּל הָאֱלֹהִים** – אתה לבדך תהיה השליח של העם (הנציג) לעמוד לפני ד' ולשאול אותו, כי אף אחד אחר לא יכול לעשות זאת במקומך.. **וְהֵבֵאתָ אַתָּה אֶת הַדְּבָרִים אֶל הָאֱלֹהִים** – את כל השאלות של עם ישראל תשאל את ד'.

[**(כ)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יח-{כ}!)2. **וְהִזְהַרְתָּה אֶתְהֶם** – תלמד אותם[[22]](#footnote-22). **אֶת הַחֻקִּים וְאֶת הַתּוֹרֹת** – מצוות עשה ולא תעשה (אבע"ז). מה שקיבלתם כבר ומה שאתם עתידים לקבל על הר האלוקים. **וְהוֹדַעְתָּ לָהֶם אֶת הַדֶּרֶךְ יֵלְכוּ בָהּ וְאֶת הַמַּעֲשֶׂה אֲשֶׁר יַעֲשׂוּן** – גם זה תעשה לבדך. אך בדבר הבא אתה צריך עזרה של אחרים:

[**(כא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יח-{כא}!) **וְאַתָּה תֶחֱזֶה** – תראה ברוח קודשך. **מִכָּל הָעָם אַנְשֵׁי חַיִל** – עשירים[[23]](#footnote-23), שאין חשש שירצו לקבל כסף מאחד המתדיינים. **יִרְאֵי אֱלֹהִים** – שמפחדים רק מד' ולא מבעלי הדין (אבע"ז). **אַנְשֵׁי אֱמֶת** – שאוהבים את האמת ובורחים מעוול (רמב"ם), ולא יסכימו לקבל טענה שקרית (רמב"ן). **שֹׂנְאֵי בָצַע[[24]](#footnote-24)** – שונאי כסף, ובכך לא יקבלו שוחד (ע"פ רמב"ן ע"פ אונקלוס)[[25]](#footnote-25). **וְשַׂמְתָּ עֲלֵהֶם** – על העם. **שָׂרֵי אֲלָפִים** – דיינים על אלף. **שָׂרֵי מֵאוֹת שָׂרֵי חֲמִשִּׁים וְשָׂרֵי עֲשָׂרֹת** – כמה שיותר צדיקים יהיו שרים בדרגה יותר גבוהה. הערנו שבאמת לשרי העשרות היה יותר מעשרה – כי היו ילדים, זקנים, נשים וגם ערב רב. דיברנו על ההיררכיה בדבר[[26]](#footnote-26). שרי האלפים היו ברמה הכי גבוהה.

[**(כב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יח-{כב}!) **וְשָׁפְטוּ אֶת הָעָם** – והם ישפטו את העם **בְּכָל עֵת** – בכל זמן. לא כמו משה שלא יכל לדון בכל עת. **וְהָיָה כָּל הַדָּבָר הַגָּדֹל יָבִיאוּ אֵלֶיךָ וְכָל הַדָּבָר הַקָּטֹן יִשְׁפְּטוּ הֵם** – ישאלו את שר העשרות, אם הוא לא ידע יעברו לשר החמישים וכו'. **וְהָקֵל מֵעָלֶיךָ** – זה יוריד מעליך, וכך יהיה לך יותר קל. **וְנָשְׂאוּ אִתָּךְ** – יסחבו איתך, ומשימת שפיטת העם תהיה יחד איתך. [בזה הרגיע יתרו את משה שעדיין הוא גם זוכה לעשות את המצווה הגדולה הזאת לשפוט את העם, רק יש לו עוזרים. אוה"ח.] הזכרנו את ענוותנתו של משה רבינו שעד כה היה שופט את העם גם בדברים פשוטים מאוד[[27]](#footnote-27).

[**(כג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יח-{כג}!) **אִם אֶת הַדָּבָר הַזֶּה תַּעֲשֶׂה וְצִוְּךָ אֱלֹהִים** – ואם ציוך אלוקים. **וְיָכָלְתָּ עֲמֹד** – אז תוכל לעמוד ולהתקיים. **וְגַם כָּל הָעָם הַזֶּה** – עם ישראל. אולי הכוונה העם שבא למשפט. **עַל מְקֹמוֹ יָבֹא בְשָׁלוֹם** – הוא יחזור לביתו בשלום, כי עד עכשיו היו רבים שחזרו בלי שמשפט נפתר, כיון שלא הספיקו לשאול את משה (רמב"ן).

[**(כד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יח-{כד}!) **וַיִּשְׁמַע מֹשֶׁה לְקוֹל חֹתְנוֹ** – דיברנו על ענוותנותו. בדומה לת"ח שיעירו לו על דבר שהוא טעה והוא יתקן, ולא יאמר – מי הוא שיאמר לי. **וַיַּעַשׂ כֹּל אֲשֶׁר אָמָר** – משה עשה דבר נוסף – הוא מינה גם שוטרים, ע"מ להוציא לפועל את הדינים, במקרה שמישהו לא ירצה לעשות זאת.

[**(כה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יח-{כה}!) **וַיִּבְחַר מֹשֶׁה אַנְשֵׁי חַיִל מִכָּל יִשְׂרָאֵל** – הוזכר אנשי חיל, אבל ה"ה כל השאר. איזה נפלא, המונים מעם ישראל יש להם את כל התכונות האלו.**[[28]](#footnote-28) וַיִּתֵּן אֹתָם רָאשִׁים עַל הָעָם** – לא רק דיינים, אלא מהם לומדים העם דרך ארץ תורה ומצוות. **שָׂרֵי אֲלָפִים שָׂרֵי מֵאוֹת שָׂרֵי חֲמִשִּׁים וְשָׂרֵי עֲשָׂרֹת:**

[**(כו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יח-{כו}!) **וְשָׁפְטוּ אֶת הָעָם בְּכָל עֵת אֶת הַדָּבָר הַקָּשֶׁה יְבִיאוּן אֶל מֹשֶׁה וְכָל הַדָּבָר הַקָּטֹן יִשְׁפּוּטוּ הֵם** – ישפטו הם.

[**(כז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יח-{כז}!) **וַיְשַׁלַּח מֹשֶׁה אֶת חֹתְנוֹ וַיֵּלֶךְ לוֹ אֶל אַרְצוֹ** – אחר ששמע את הדברים הנפלאים האלו, הלך לגייר גם את בני משפחתו.

**הכנה למתן תורה.** דגשים: הציפיה הגדולה של עם ישראל. ההתקדמות והחזרה בתשובה הנצרכת טרם קבלת התורה, ביחוד באחווה והשלום בין כולם. חשיבותה של תורה, שבלעדיה אין עולם, וכן קדושתו של ההר עליו מתגלה הקב"ה וניתנת התורה. אהבת ד' לעמו, ומתוך כך נתינת התורה להם.

פרק זה הוא פרק ההכנה לתורה. במעמד עצמו קשה להעביר כמובן את התחושה של המעמד. פרק זה הוא פרק שאנו משתדלים להשקיע הרבה בתיאור שמסביב הפרק. יזכני ד'.

שאלתי: למה אנו סופרים ספירת העומר? לקראת קבלת התורה [הוספתי – בעיקר לשתי הלחם אבל גם למתן תורה]. למה צריך לספור? ילדים ענו: שלא ישכחו (הרי לא היו יומנים ושעונים). וגם מתוך הציפיה הגדולה. הוספתי – יש כאן התקדמות יותר ויותר בתיקון המידות, ע"מ שנוכל לקבל את התורה (עיין אוה"ח). בנוסף בזכות הזמן שעבר מיציאת מצרים עם ישראל מקבל את התורה מתוך הכרה בהשגחת ד' ובאהבתו אותם (מדרשים).

כך היה עם ישראל: ביציאת ממצרים היה קשה להבדיל בין אדם מישראל למצרי, ובימים אלו התעדנו והתקדשו יותר ויותר מיום ליום, כשהיו ברפידים היו מעם ישראל שדיברו לא כ"כ יפה, הם שבו בתשובה (רש"י פסוק ב') והלכו משם להר סיני כולם בדרגה גבוהה מצפים מאוד למתן תורה, ובשלום אחד עם השני.

פרק י"ט [**(א)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יט-{א}!) **[[29]](#footnote-29)בַּחֹדֶשׁ הַשְּׁלִישִׁי לְצֵאת בְּנֵי יִשְׂרָאֵל מֵאֶרֶץ מִצְרָיִם** – החודש שיצאו ישראל ממצרים הוא החודש החשוב שנקרא החודש הראשון. וזה החודש השלישי מאותו חודש. **בַּיּוֹם הַזֶּה** – ביום הראשון של החודש הזה – ר"ח (ספורנו). **בָּאוּ מִדְבַּר סִינָי** – למדבר סיני. התורה כ"כ שמחה להגיד שבאו למדבר סיני, לכן עוד לפני שכתוב מאפה הגיעו כתוב שהגיעו, ורק אח"כ כתוב מאפה הגיעו. ("ויסעו מרפידים")[[30]](#footnote-30).

[**(ב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יט-{ב}!) **וַיִּסְעוּ מֵרְפִידִים וַיָּבֹאוּ מִדְבַּר סִינַי** – לא כתוב ויחנו, כי הם לא חיפשו מקום טוב כמו בכל שאר המקומות, אלא ישר נעמדו מול ההר ע"מ לקבל את התורה[[31]](#footnote-31). **וַיַּחֲנוּ בַּמִּדְבָּר וַיִּחַן שָׁם יִשְׂרָאֵל** – לשון יחיד, כאיש אחד בלב אחד. כי אי אפשר לקבל את התורה בלי שיש אחדות מושלמת של עם ישראל. **נֶגֶד הָהָר** – מול ההר. הם עמדו מצד מזרח של ההר, א"כ פניהם לא"י ואחריהם למצרים[[32]](#footnote-32) [[33]](#footnote-33).

[**(ג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יט-{ג}!){ב' סיוון} **וּמֹשֶׁה עָלָה אֶל הָאֱלֹהִים** – ישר מוקדם בבוקר, עולה משה להר סיני. על ההר היה ענן – השכינה שרתה על ההר, ולכן זה נחשב שעלה לאלוקים[[34]](#footnote-34). **וַיִּקְרָא אֵלָיו ה' מִן הָהָר לֵאמֹר** – הקדושה שרתה על ההר, ולכן זה נחשב שד' אמר את הדברים מההר. **כֹּה**  - כך **תֹאמַר לְבֵית יַעֲקֹב וְתַגֵּיד לִבְנֵי יִשְׂרָאֵל** – כפילות. הזכרנו את הדרשה שבית יעקב זה הנשים להם האמירה רכה, ובני ישראל זה הגברים להם הדיבור קשה, להזהירם בעונשים וכדומה[[35]](#footnote-35).

**[(ד)](file:///C:\\Users\\user\\Desktop\\תורת%20אמת%20לא%20לשימוש\\Temp\\his_temp_1_3.htm" \l "שמות פרק-יט-{ד}!) אַתֶּם רְאִיתֶם** – לא שמעתם, ראיתם בעצמכם. **אֲשֶׁר עָשִׂיתִי לְמִצְרָיִם וָאֶשָּׂא אֶתְכֶם עַל כַּנְפֵי נְשָׁרִים** – הרמתי אתכם כמו שנשר מרים את גוזליו ולוקחם מהר ובקלות, וכמו שנשר דואג לגוזליו[[36]](#footnote-36). **וָאָבִא אֶתְכֶם אֵלָי** – פה להר סיני, להיות עבדים ובנים שלי (ע"פ מפרשים).

[**(ה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יט-{ה}!) **וְעַתָּה** – ועכשיו **אִם שָׁמוֹעַ תִּשְׁמְעוּ בְּקֹלִי** – אם תחליטו לשמוע (וברור שעם ישראל ירצה לשמור את התורה[[37]](#footnote-37)). **וּשְׁמַרְתֶּם אֶת בְּרִיתִי** – לקיים את התורה (ברית זו מופיעה בסוף פרשת משפטים). **וִהְיִיתֶם לִי סְגֻלָּה מִכָּל הָעַמִּים** – סגולה זה אוצר. לאוצרות המלך יש שומרים. אך יש שיש למלך אוצר כל כך גדול שהוא לא נותן לאף אחד לשמור עליו – רק הוא שומר, מרוב שהוא מחבב אותו (רמב"ן). כך אני אחבב אתכם, ואשמור עלכם מכל משמר. **כִּי לִי כָּל הָאָרֶץ** – כל העמים הם שלי, ואעפ"כ (אבע"ז) אתם הסגולה שלי.[[38]](#footnote-38)

[**(ו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יט-{ו}!) **וְאַתֶּם תִּהְיוּ לִי מַמְלֶכֶת כֹּהֲנִים[[39]](#footnote-39)** – ממלכה של אנשים חשובים [כהן זה מישהו חשוב, כמו 'כהן מדין', בני אהרן נקראים כהנים כי הם חשובים], עם שלם של אנשים חשובים, כאלו שמלמדים את כל העולם מי זה ד' (ספורנו). **וְגוֹי קָדוֹשׁ** – עם של קדושים (רמב"ן). **אֵלֶּה הַדְּבָרִים אֲשֶׁר תְּדַבֵּר אֶל בְּנֵי יִשְׂרָאֵל** – בדיוק את המילים האלו.

משה יורד עכשיו לשאול את עם ישראל. האם הם יסכימו? אם לא – העולם יתאדה, לא יישאר כלום. מאז בריאת העולם מחכה כל העולם ליום הזה – אם עם ישראל מקבל את התורה יש לעולם כולו משמעות, אם לא לא.

משה מאוד רוצה שעם ישראל יקבל את התורה. אך הוא יודע שזה לא פשוט, כיון שעם ישראל לא יודע מהם המצוות עד כמה הם יהיו קשות. ויש בעם ישראל רשעים.

[**(ז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יט-{ז}!) **וַיָּבֹא מֹשֶׁה וַיִּקְרָא לְזִקְנֵי הָעָם** – משה קורא לזקני העם, שהם החכמים והחשובים והם ישכנעו את עם ישראל לקבל את התורה[[40]](#footnote-40). **וַיָּשֶׂם לִפְנֵיהֶם** – משה אמר להם. (לשון 'וישם' כי הוא נתן להם את יכולת הבחירה, רמב"ן). **אֵת כָּל הַדְּבָרִים הָאֵלֶּה אֲשֶׁר צִוָּהוּ ה'** – כמובן לא רק הזקנים שומעים, כל עם ישראל שומע, אך הזקנים במרכז.

[**(ח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יט-{ח}!) **וַיַּעֲנוּ כָל הָעָם יַחְדָּו וַיֹּאמְרוּ** – כאן קורה דבר נפלא מאוד. עם ישראל לא מחכה לא דקה ולא שתים להתלבט, אלא ישר כל עם ישראל, גם אלו שהיו רשעים – כולם חזרו בתשובה שלימה, והם אומרים יחד, בדיוק – אין אחד שאומר אפילו שניה אחרי השני. כולם יחד מקטון ועד גדול (רמב"ן) אומרים בדיוק אותם מילים – ובלי להכיר מהם המצוות, ברור להם שד' חפץ בטובתם ואומרים: **כֹּל אֲשֶׁר דִּבֶּר ה' נַעֲשֶׂה[[41]](#footnote-41)** {ג' סיוון} **וַיָּשֶׁב מֹשֶׁה אֶת דִּבְרֵי הָעָם אֶל ה'** – משה כל כך שמח ומתרגש, הוא מספר לד' מה אמר העם. כפי שאמרנו משה עולה לד' תמיד בבוקר, אם כן, העליה הזאת של משה רבינו קרתה בג' סיוון.

[**(ט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יט-{ט}!) **וַיֹּאמֶר ה' אֶל מֹשֶׁה הִנֵּה אָנֹכִי בָּא אֵלֶיךָ בְּעַב הֶעָנָן** – בענן עבה – בערפל. זו דרך ההתגלות של השראת השכינה (ע"פ הרמב"ן) – ואגיד לך את כל דברי התורה. **בַּעֲבוּר יִשְׁמַע הָעָם בְּדַבְּרִי עִמָּךְ** – כדי שהעם ישמע כשאדבר איתך. נראה לי שהכוונה שישמע את קול הדיבור, אך לא ישמע מה בדיוק ד' יאמר. **וְגַם בְּךָ יַאֲמִינוּ לְעוֹלָם** – ועל ידי שישמעו מה שאני מדבר איתך יאמינו שהנבואה שלי אליך אינה כשאר הנביאים, אלא נבואת פנים אל פנים (ספורנו) כי אולי היו כאלו שלא לגמרי האמינו וכעת יאמינו כולם (אבע"ז). {ד' סיוון} **וַיַּגֵּד מֹשֶׁה אֶת דִּבְרֵי הָעָם אֶל ה'** – זה קורה ביום הרביעי. התורה קיצרה ולא סיפרה מה אמרו עם ישראל. אומר רש"י והמדרש: "רצוננו לשמוע את מלכינו, רצוננו לראות את מלכנו" (מכילתא) – כלומר אנחנו לא רוצים שד' ידבר רק עם משה, אלא שידבר איתנו. הקב"ה מקבל את דברי העם, ולכן אומר להם להכין את עצמם.

[**(י)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יט-{י}!) **וַיֹּאמֶר ה' אֶל מֹשֶׁה לֵךְ אֶל הָעָם וְקִדַּשְׁתָּם הַיּוֹם וּמָחָר** – תגיד להם שיכינו את עצמם היום ומחר, כלומר ביום הרביעי והחמישי. כיצד? שלא יטמאו. שלא יתעסקו בענייני מקח וממכר ושיחות חולין. שישובו בתשובה. שיטבלו במקווה, שיכבסו את הבגדים... **וְכִבְּסוּ שִׂמְלֹתָם:**

[**(יא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יט-{יא}!) **וְהָיוּ נְכֹנִים** – ויהיו מוכנים **לַיּוֹם הַשְּׁלִישִׁי כִּי בַּיּוֹם הַשְּׁלִישִׁי יֵרֵד ה'** – ד' יתגלה. **לְעֵינֵי כָל הָעָם** – הרי יש עיוורים, אז איך התורה כותבת "כל העם"? מכאן למדו חז"ל שכל בעלי המומין התרפאו[[42]](#footnote-42). התורה מרפאת מכל התחלואים. **עַל הַר סִינָי:**

[**(יב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יט-{יב}!) **וְהִגְבַּלְתָּ אֶת הָעָם סָבִיב** – תקבע מסביב להר גבול, אותו אסור לעבור. **לֵאמֹר** – הגבול רומז כך: **הִשָּׁמְרוּ לָכֶם עֲלוֹת בָּהָר וּנְגֹעַ בְּקָצֵהוּ** – לא רק לעלות, אלא אפילו למטה אחרי הגבול (כנלענ"ד). **כָּל הַנֹּגֵעַ בָּהָר מוֹת יוּמָת** – ההר כל כך קדוש שלא יכול להיות שמישהו יעלה אליו. מי שיעשה כן עונשו חמור ביותר. ברור הדבר שזה לא יקרה. ד' מלמד אותנו חומרת העניין.

[**(יג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יט-{יג}!) **לֹא תִגַּע בּוֹ יָד כִּי** – כי אם תגע בו יד אז.. **סָקוֹל יִסָּקֵל** – יזרקו עליו אבנים. **אוֹ[[43]](#footnote-43) יָרֹה יִיָּרֶה** – ישליכו אותו ממקום גבוה (כשלוש מטר)[[44]](#footnote-44) **אִם בְּהֵמָה אִם אִישׁ** – בין אם זה בהמה ובין אם זה איש. **לֹא יִחְיֶה[[45]](#footnote-45) בִּמְשֹׁךְ הַיֹּבֵל** – השופר. כלומר - כאשר יעשה השופר קול ארוך, ימשוך קול ארוך. **הֵמָּה יַעֲלוּ בָהָר** – אז יכולים הם לעלות להר. הקדושה שלו נפסקה (רק קדושת הר המוריה שבא"י לא נפסקת לעולם). זה היה כשהקימו את המשכן (מפרשים לקמן).

[**(יד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יט-{יד}!) **וַיֵּרֶד מֹשֶׁה מִן הָהָר אֶל הָעָם וַיְקַדֵּשׁ אֶת הָעָם וַיְכַבְּסוּ שִׂמְלֹתָם:**

[**(טו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יט-{טו}!) **וַיֹּאמֶר אֶל הָעָם הֱיוּ נְכֹנִים לִשְׁלֹשֶׁת יָמִים** – לימים רביעי וחמישי, עד היום השישי שבו תינתן התורה.[[46]](#footnote-46) **אַל תִּגְּשׁוּ אֶל אִשָּׁה** – כי זהו זמן של היטהרות והתקדשות וחזרה בתשובה, וזה לא זמן מתאים להיות עם האשה, כי היא יכולה להיות טמאה ותטמא.[[47]](#footnote-47)

**מעמד הר סיני.** דגשים: גדול המעמד באופן שאיננו יכולים להבין. היראה והאהבה שהייתה בעם ישראל.

[**(טז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יט-{טז}!) **וַיְהִי בַיּוֹם הַשְּׁלִישִׁי** – של הפרישה, הוא ו' סיוון. היה זה שבת. **בִּהְיֹת הַבֹּקֶר וַיְהִי קֹלֹת וּבְרָקִים[[48]](#footnote-48)** – רעמים וברקים (רס"ג). אך לא דומים כלל לרעמים והברקים שאנו מכירים. עוצמה אחרת ומשהו אחר. **וְעָנָן כָּבֵד עַל הָהָר** – שא"א לראות מבעדו. **וְקֹל שֹׁפָר חָזָק מְאֹד[[49]](#footnote-49) וַיֶּחֱרַד** – נתמלא בפחד. **כָּל הָעָם אֲשֶׁר בַּמַּחֲנֶה** – עם ישראל מבין שיש פה משהו גדול מאוד מאוד, והוא מלא יראה מגודל המעמד[[50]](#footnote-50).

[**(יז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יט-{יז}!)עם ישראל תכנן לצאת מוקדם לקבלת התורה, אך הקב"ה מאהבתו אותם הקדים ויצא לפניהם. כמו חתן היוצא לקראת הכלה ("ישיש עליך אלוקיך כמשוש חתן על כלה"[[51]](#footnote-51)) **וַיּוֹצֵא מֹשֶׁה אֶת הָעָם לִקְרַאת הָאֱלֹהִים** – לקבל את דבר ד' (רס"ג). **מִן הַמַּחֲנֶה** - ברגע ששמעו את הקולות פחדו לצאת, (אוה"ח כותב 'אולי') ולכן עבר משה באהלים והסביר להם שכעת הם יזכו לשמוע את ד'. **וַיִּתְיַצְּבוּ בְּתַחְתִּית הָהָר** – ויעמדו ליד ההר, בחלק התחתון של ההר, בחלק המישורי הסמוך להר[[52]](#footnote-52)

[**(יח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יט-{יח}!) **וְהַר סִינַי עָשַׁן כֻּלּוֹ** – נתמלא בעשן, העלה עשן ('פעל', כמו שמע, בלשון עבר). **מִפְּנֵי אֲשֶׁר יָרַד עָלָיו ה' בָּאֵשׁ וַיַּעַל עֲשָׁנוֹ כְּעֶשֶׁן הַכִּבְשָׁן** – אך לא כמו כבשן, הרבה יותר, רק זה הדרך שנוכל להבין. גם ברור שלא היה מחניק כמו עשן רגיל, כי זה משהו אחר לגמרי. **וַיֶּחֱרַד כָּל הָהָר מְאֹד** – ההר הזדעזע וזז ממקומו.

[**(יט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יט-{יט}!) **וַיְהִי קוֹל הַשּׁוֹפָר הוֹלֵךְ וְחָזֵק מְאֹד** – מה שאין אדם יכול לעשות, ניסינו וראינו שהקול שלנו נחלש לאט לאט ד' לא התחיל מקול חזק מאוד, כדי שלא להבהיל את עם ישראל, ולאט לאט הוא חיזק את הקול עוד ועוד.[[53]](#footnote-53) **מֹשֶׁה יְדַבֵּר** – עם ד' את הדברים שנלמד עוד מעט, משה לא היה צריך להגביר את קולו, כי ד' שומע כמובן בכל מצב. **וְהָאֱלֹהִים יַעֲנֶנּוּ בְקוֹל** – וכשד' ענה לו הוא ענה בקול גדול, כדי שמשה ישמע, שהרי קול השופר היה חזק מאוד. (רשב"ם וחזקוני).

**אזהרה בשעת מעשה.** דגשים: אהבת ד' לעמו – שאף אחד לא ימות. התשוקה הגדולה של עם ישראל להתקרב לד'.

[**(כ)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יט-{כ}!) **וַיֵּרֶד ה' עַל הַר סִינַי** – ד' התגלה על ההר (אונקלוס). דיברנו על כך שבהר אין קדושה, ואחר מעמד הר סיני ההר לא קדוש. אך בזמן הזה הייתה קדושה גדולה בהר – השכינה נמצאת שם. **אֶל רֹאשׁ הָהָר וַיִּקְרָא ה' לְמֹשֶׁה אֶל רֹאשׁ הָהָר וַיַּעַל מֹשֶׁה** – תיארנו איך עם ישראל מסתכל על משה עולה לראש ההר ונעלם בענן.

[**(כא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יט-{כא}!) **וַיֹּאמֶר ה' אֶל מֹשֶׁה רֵד הָעֵד בָּעָם** – תזהיר את העם. **פֶּן יֶהֶרְסוּ** – כדי שלא יצאו ממקומם (אמרנו שהיום משתמשים במושג להרוס קצת אחרת, אבל נתנו דוגמא לדברים שיוצאים ממקומם ובעצם הם נהרסו)[[54]](#footnote-54).  **אֶל ה' לִרְאוֹת** – וילכו אל ההר, מרוב התרגשות ורצון לראות את התגלות ד' (ע"פ אוה"ח). **וְנָפַל מִמֶּנּוּ רָב** – וימותו המון אנשים (אבע"ז). הקב"ה דואג לעמו ולכן מזהיר שוב. כתוב "ונפל" ולא "ונפלו" כדי לרמוז שאפילו אם נפל אחד זה נחשב הרבה.

[**(כב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יט-{כב}!) **וְגַם הַכֹּהֲנִים** – החשובים. (כמו כהן מדין). מי הם החשובים? הבכורות (כך היה לפני חטא העגל). **הַנִּגָּשִׁים אֶל ה'**  - שהיו מקריבים קורבנות. **יִתְקַדָּשׁוּ** – יכינו את עצמם, להיות מוכנים לדבר מסוים[[55]](#footnote-55) [[56]](#footnote-56), לעמוד במקום המיועד להם. ולמה להזהירם במיוחד? כי הם חושבים שכיון שהם קרובים לד' הם יכולים לעלות. **פֶּן יִפְרֹץ בָּהֶם ה'** – שמא ד' יהרוג את מי שיעלה. [הסברנו שזה כמו שיש חומה ועושים בה פרצה, שנהיה חסר משהו].

[**(כג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יט-{כג}!) **וַיֹּאמֶר מֹשֶׁה אֶל ה' לֹא יוּכַל הָעָם לַעֲלֹת אֶל הַר סִינָי כִּי אַתָּה הַעֵדֹתָה בָּנוּ לֵאמֹר הַגְבֵּל אֶת הָהָר וְקִדַּשְׁתּוֹ** – משה רבינו לא יודע למה ד' חוזר ומזהיר, אולי יש פה איזה אזהרה נוספת (ב"ב ברש"י, רש"י כפשוטו)? אולי ד' מזהיר גם לא להסתכל על ההר? (רשב"ם).

[**(כד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יט-{כד}!) **וַיֹּאמֶר אֵלָיו ה' לֶךְ רֵד** – רד ותזהיר שוב את העם. למה? כי מזהירים שלא בשעת מעשה ושוב בשעת מעשה.[[57]](#footnote-57) **וְעָלִיתָ אַתָּה וְאַהֲרֹן עִמָּךְ** – אתה עד ההר למעלה ואהרן עד הגבול שהיה לו. **וְהַכֹּהֲנִים וְהָעָם** **אַל יֶהֶרְסוּ לַעֲלֹת אֶל ה'** – לא יעלו בכלל להר. (למדנו שבכל זאת הכהנים התקדמו יותר מהעם[[58]](#footnote-58)). **פֶּן יִפְרָץ בָּם:**

[**(כה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יט-{כה}!) **וַיֵּרֶד מֹשֶׁה אֶל הָעָם וַיֹּאמֶר אֲלֵהֶם** – הזהיר אותם שלא לעלות.

פרק כ' [**(א)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כ-{א}!) **וַיְדַבֵּר אֱלֹהִים אֵת כָּל הַדְּבָרִים הָאֵלֶּה לֵאמֹר** – את עשרת הדיברות.

**שלושת הדיברות הראשונות.** דגשים: חשיבות האמונה בד' וביחוד ביציאת מצרים. הייחס הנכון לד'.

הקדמה: הקראנו מדרשים שמראים מה היה באותו זמן – ציפור לא צייץ וכו', בזמן הזה (נראה לי) לא היה שום קולות רק דבר ד'. הזכרנו את המדרש: "יום השישי", כל העולם מחכה לרגע הזה. דיברנו על כך שעם ישראל עכשיו נהיה עם של ד', ומקבל מצוות – בין אדם למקום ובין אדם לחבירו, עשה ולא תעשה (הזכרנו רמ"ח עשה ושס"ה ל"ת כנגד האיברים והגידים. הזכרנו שאחרי כל דיבר עם ישראל אמר 'הן' או 'לאו'.[[59]](#footnote-59)

[**(ב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כ-{ב}!) **[[60]](#footnote-60)אָנֹכִי** – אני **ה' אֱלֹהֶיךָ** – האלוקים של עם ישראל, דואג להם ולכל צרכיהם. לא כתוב אלוקיכם, כי ד' מדבר עם כל אחד ואחד מעם ישראל. **אֲשֶׁר הוֹצֵאתִיךָ מֵאֶרֶץ מִצְרַיִם מִבֵּית עֲבָדִים** – מבית שהייתם בו עבדים. זו המצווה הראשונה – להאמין שד' הוא האלוקים שלנו, שמשגיח עלינו והוציאנו ממצרים (ע"פ הכוזרי[[61]](#footnote-61))[[62]](#footnote-62)

[**(ג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כ-{ג}!) **לֹא יִהְיֶה לְךָ אֱלֹהִים אֲחֵרִים** – כי יש רק אל אחד (רמב"ן). לא יהיה אצלך, אפילו אם לא עשית אותם ואינך עובד אותם – עצם זה שהם אצלך זה אסור (סיפרנו על הגרמ"א שהיה בחדרו בבית החולים צלב והוא הרגיש זאת).  **עַל פָּנָי** – בכל מקום שאני נמצא (רש"י בדברים) – ד' נמצא בכל מקום אז אסור בכלל. למה לא מספיק הדיבר הראשון? כי יכול להיות שאדם מאמין שד' ברא הכל ומשגיח, אך עדיין הוא מעדיף לעבוד את אחד מהעבדים של ד' (ספורנו). ודומה הדבר לאדם שנכנס לחדר של המלך, וליד המלך יישנו שר והוא משתחווה לשר.

[**(ד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כ-{ד}!) **לֹא תַעֲשֶׂה לְךָ** – עשיה לבד אסורה, אפילו בלי עבודה. **פֶסֶל** – פיסול של משהו. **וְכָל תְּמוּנָה** – פסל – בולט, תמונה – שוקע (מלבי"ם). **אֲשֶׁר בַּשָּׁמַיִם מִמַּעַל** – שמש, ירח וכדומה. **וַאֲשֶׁר בָּאָרֶץ מִתָּחַת** – חיות וכו'. **וַאֲשֶׁר בַּמַּיִם מִתַּחַת לָאָרֶץ** – דגים וכדומה. כאן מדבר על עשיית פסל לשם עבודה זרה, לעשות שלא לשם עבודה זרה נלמד בעז"ה בסוף הפרשה.

[**(ה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כ-{ה}!) **לֹא תִשְׁתַּחְוֶה לָהֶם** – לכל ע"ז אסור להשתחוות, לא משנה מהי דרך העבודה של הע"ז. **וְלֹא תָעָבְדֵם** – כל ע"ז בדרך עבודתה (מרקוליס – דרך העבודה היא לזרוק עליה אבנים...)[[63]](#footnote-63) **כִּי אָנֹכִי ה' אֱלֹהֶיךָ אֵל קַנָּא** – מקפיד, לא מוותר על מי שחוטא בחטא של ע"ז, כי הוא חטא חמור, וזה יסוד לכל החטאים. **פֹּקֵד עֲוֹן אָבֹת –** זוכר את החטא של האבות. כלומר גם אם החוטא לא יענש אל יחשוב שד' מחל לו, אלא העונש יהיה אצל בנו או נכדו או נינו (רמב"ן[[64]](#footnote-64)). **עַל בָּנִים עַל שִׁלֵּשִׁים וְעַל רִבֵּעִים** - הקב"ה לא רוצה להעניש ישר ולכן הוא מחכה עד דור רביעי, עד הנינים. אולי ישובו בתשובה (רמב"ן). אך איך אפשר להעניש – "אבות אכלו בוסר ושיני בנים תכהינה"? **לְשֹׂנְאָי** – דווקא למי ששונא אותי ולא מתנהג כראוי, רק אם הנין עדיין חוטא הוא נענש על הכל.

[**(ו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כ-{ו}!) **וְעֹשֶׂה חֶסֶד לַאֲלָפִים** – לעומת זאת מי שעושה את רצון ד' - ד' עושה חסד עם בניו ובני בניו ל2000 דורות (פי 500). **לְאֹהֲבַי** – המקיימים מאהבה. **וּלְשֹׁמְרֵי מִצְוֹתָי** – המקיימים מיראה (מנחה בלולה). לסיכום: בדיבר זה ישנם 3 לאוין: שלא יהיה. שלא לעשות. שלא לעבוד.

[**(ז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כ-{ז}!) **לֹא תִשָּׂא** – אל תזכיר (תשא – תרים – תגיד) **אֶת שֵׁם ה' אֱלֹהֶיךָ לַשָּׁוְא** – מדובר על אדם שנשבע: כמו שזה שד' חי וקיים זה אמת שאי אפשר להסתפק בה כך מה שאני אומר זה אמת. מתי אסור? כשזה לשוא, כלומר – סתם, ללא תועלת. כתוב פעמיים "לשוא" כי יש שני סוגים: א. כשברור שזה אמת – על עץ שהוא עץ. ב. כשזה שקר ברור – על עץ שהוא אבן, וברור שזה לא נכון. במקום אחר כתוב שאסור לישבע לשקר, שם מדובר על שבועה שאדם רוצה לשקר ונשבע באופן שיאמינו לו. יש גם שבועת אמת אותה עדיף לא להישבע, אך פעמים שהדיינים משביעים כדי לדעת אם הוא דובר אמת, שם בודאי מרוב פחד מלהישבע לשקר הוא יגיד את האמת. (סיפרנו על אחד שהפסיד את כל כספו כי לא רצה להישבע אף שהיה מותר) **כִּי לֹא יְנַקֶּה** – יסלח **ה' אֵת אֲשֶׁר יִשָּׂא אֶת שְׁמוֹ לַשָּׁוְא:**

**שבת.** דגשים: חשיבות השבת. נעימות השבת**.**

**[(ח)](file:///C:\\Users\\user\\Desktop\\תורת%20אמת%20לא%20לשימוש\\Temp\\his_temp_1_3.htm" \l "שמות פרק-כ-{ח}!) זָכוֹר** – ראינו ב"ואתחנן" שכתוב "שמור", ונזכרנו בפיוט – "זכור ושמור בדיבור אחד[[65]](#footnote-65)". **אֶת יוֹם הַשַּׁבָּת** – כל הזמן תזכור את השבת (ע"פ רש"י במילה 'זכור'): "היום יום ראשון בשבת" (של"ה[[66]](#footnote-66), ומוסיף שבשבת יאמר שבת שלום ולא בקר טוב, מובא במשנ"ב) / עם החפץ הזה אתחיל להשתמש בשבת (ע"פ רש"י כפשוטו[[67]](#footnote-67)). **לְקַדְּשׁוֹ** – ע"י שתזכור אותו כל השבוע ותעשה את כל מה שצריך תוכל בשבת לקדשו בלימוד ובשאר ענייני קדושה (ספורנו). בנוסף למדו מכאן חכמים שגם בשבת עצמה צריך לקדש את השבת (קידוש). [ובמדרש: קדשהו במקרא, במשנה, במאכל, במשתה, בכסות נקיה, באוכל מתוק...]

[**(ט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כ-{ט}!) **שֵׁשֶׁת יָמִים תַּעֲבֹד וְעָשִׂיתָ כָּל מְלַאכְתֶּךָ** – ותסיים את כל המלאכות שלך ע"מ שלא תצטרך לעבוד בשבת. וכי אפשר לסיים הכל? אלא שיחשב בעיניך כאילו סיימת הכל שלא תחשוב על זה בשבת[[68]](#footnote-68).

[**(י)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כ-{י}!) **וְיוֹם הַשְּׁבִיעִי שַׁבָּת לַה' אֱלֹהֶיךָ** – זמן של שביתה, של הפסקה ממלאכה. שמיועד בשביל לעשות דברים לשם ד' – ללמוד תורה, ולהתענג (ספורנו, אבע"ז, חזקוני ואוה"ח[[69]](#footnote-69)). **לֹא תַעֲשֶׂה כָל מְלָאכָה** – שום מלאכה (כל סוג מלאכה שהוא) **אַתָּה וּבִנְךָ וּבִתֶּךָ** – הקטנים, כבר מגיל קטן צריך האב למנוע מהם. **עַבְדְּךָ וַאֲמָתְךָ** – כנעניים שמלו וטבלו, הם נחשבים חצי יהודים, ומקיימים מצוות כאשה. אמנם הם חייבים מעצמם לשמור שבת, אבל אם הם מחללים את השבת ואתה לא מוחה אתה עובר על איסור (רמב"ן). **וּבְהֶמְתֶּךָ** – אל תעביד אותה[[70]](#footnote-70).[[71]](#footnote-71) **וְגֵרְךָ** – שהתגייר **אֲשֶׁר בִּשְׁעָרֶיךָ** - בעיר שלך (מכילתא).

[**(יא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כ-{יא}!)על מה אנחנו צריכים לחשוב כשאנו שומרים את השבת? **כִּי שֵׁשֶׁת יָמִים עָשָׂה ה' אֶת הַשָּׁמַיִם וְאֶת הָאָרֶץ אֶת הַיָּם וְאֶת כָּל אֲשֶׁר בָּם וַיָּנַח** – והוא סיים. וזה נחשב 'כאילו' הוא הולך לנוח (ולמה כתוב 'וינח' ולא 'וישבות'? לרמוז שאנחנו צריכים לנוח בשבת.[[72]](#footnote-72) **בַּיּוֹם הַשְּׁבִיעִי עַל כֵּן** – לכן **בֵּרַךְ ה' אֶת יוֹם הַשַּׁבָּת וַיְקַדְּשֵׁהוּ** – ברך – שזהו יום מנוחה ושמחה, ויקדשהו – שזה יום לימוד תורה (חוברות מורשה[[73]](#footnote-73)). ראינו את עניינה של השבת המופיע ב"ואתחנן" – לזכור את יציאת מצרים.

**סוף עשרת הדיברות.** דגשים: הרחבנו על מצוות כיבוד אב ואם.

[**(יב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כ-{יב}!) **כַּבֵּד אֶת אָבִיךָ וְאֶת אִמֶּךָ**[[74]](#footnote-74) **לְמַעַן** – בשביל ש... **יַאֲרִכוּן יָמֶיךָ עַל הָאֲדָמָה אֲשֶׁר ה' אֱלֹהֶיךָ נֹתֵן לָךְ** – גם תחיה לאורך ימים וגם לא תגלה מא"י (ספורנו)[[75]](#footnote-75).

דיברנו על 2 הלוחות, שבאופן מפתיע לוח ימין הוא הרבה יותר ארוך, אז למה יש שם 5 דיברות? ראינו שהדיברות הראשונות עוסקות בבאל"מ והשניות בבאל"ח, ושאלנו – למה כיבוד אב ואם בצד של מצוות שבין אדם לחבירו? כאן אנו רואים שיש לכבד את ההורים כמו שמכבדים את ד'. אמרנו ששלושה שותפים באדם, ובזה שאדם מכבד את הוריו הוא מכבד את ד'. תלמיד יקר הוסיף שע"י שמכבד את הוריו ילמד איך לכבד את ד'. ע"פ דבריו הבאנו את הפסוק: "כבד את ד' מהונך" ו"את ד' אלוקיך תירא". קראנו הלכות מהרמב"ם 'ממרים' ואח"כ הראתי להם כתי"ק של הגרמ"א שם שאלתי את הגרמ"א: אם אגיד לאבא שלי שאני לא רוצה שיעשה לי דברים כמו שכתוב בהלכה זה יגרום לו אי נעימות... הרב אמר לי – "העיקר לא לבייש". סיפרתי על הרב יעקב עדס, שזכיתי שדיבר איתי כשעה וחצי – ביקשתי חיזוק בלימוד תורה - חצי מהזמן דיבר על ענייני לימוד תורה, ופתאום עבר לענייני כיבוד הורים עוד שלושת רבעי שעה.

[**(יג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כ-{יג}!) **לֹא תִּֿרְצָח** – כמובן עם ישראל לא העלה על דעתו לרצוח, אך עשרת הדיברות זה היסודות, ובנוסף זה לכל הדורות, ויבוא יום ויהיו ח"ו כאלו שיחשבו לרצוח. בנוסף כל אחד שמע מה שמתאים לפי הדרגה שלו, והרי גם "להלבין פני חבירו" נחשב רצח (ע"פ אבע"ז. הרב גדי שר שלום). **לֹא תִּֿנְאָף** – לשכב עם אשת איש. **לֹא תִּֿגְנֹב** – נפשות[[76]](#footnote-76). גניבה רגילה מופיעה אח"כ, אך כאן מדובר על העברות החמורות ביותר. כמובן כפי שאמרנו היו כאלו שהבינו – גניבת ממון, היו שהבינו גניבת דעת וכן על זה הדרך (ע"פ ספורנו). **לֹא תַעֲנֶה** – אל תעיד **בְרֵעֲךָ עֵד שָׁקֶר** – עדות לא נכונה. ואפילו אם בא אליך הרב המובהק ואמר לך – אני ראיתי שראובן גנב משמעון 1000 שקל, ואני רוצה שתעיד איתי כאילו ראית. אפילו שאתה בטוח שהרב שלך דובר אמת אסור לך להעיד (רמב"ם)[[77]](#footnote-77).

[**(יד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כ-{יד}!) **לֹא תַחְמֹד בֵּית רֵעֶךָ**[[78]](#footnote-78)– אל תרצה בלב דבר ששייך לחבר שלך ותתכנן איך יביא לך. אם למישהו קנו אופניים ואתה רוצה שגם לך יהיו אופנים ודאי שזה לא אסור. אבל אם אתה רוצה שיהיה לך את האופנים שלו, ואתה מתכנן תוכניות איך לגרום שהוא ירצה להביא לך, אפילו שלא עשית שום דבר - עברת על האיסור (רמב"ם ב"לא תתאווה"). **לֹא תַחְמֹד אֵשֶׁת רֵעֶךָ** – הוא מתכנן איך לגרום לו לגרש את אשתו כדי שיוכל להתחתן איתה. **וְעַבְדּוֹ וַאֲמָתוֹ וְשׁוֹרוֹ וַחֲמֹרוֹ וְכֹל אֲשֶׁר לְרֵעֶךָ:[[79]](#footnote-79)**

**יראת הרוממות.** דגשים: גודל המעמד. יראת החטא שהוטבעה בתוכינו.

התורה חוזרת ומספרת ממה קרה אחרי הדיברה השניה. [**(טו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כ-{טו}!) **וְכָל הָעָם** – אנשים נשים וטף (אבע"ז). **רֹאִים אֶת הַקּוֹלֹת** – נס שאפשר לראות את הקולות. **וְאֶת הַלַּפִּידִם** – נראה לי ניצוצות שיצאו מן האש (ע"פ יב"ע). **וְאֵת קוֹל הַשֹּׁפָר וְאֶת הָהָר עָשֵׁן וַיַּרְא הָעָם וַיָּנֻעוּ** – נרעדו ופחדו **וַיַּעַמְדוּ מֵרָחֹק** – ומרוב פחד הם הלכו אחורה עוד ועוד, בכל דיבר, ובסופו חזרו, כי רצו להתקרב לשמוע דבר ד'. כך היה בתי הדיברות הראשונות. גם נביא גדול וקדוש בזמן נבואה הוא לא מצליח לעמוד רגיל, היחידי שהצליח היה משה רבינו שדיבר עם ד' כמו שאדם מדבר עם ריעהו. מה קורה לעם ישראל כשהם שומעים את דבר ד' בעצמם? שם יש כאלו ודאי בדרגה פחות גבוהה. הם נרעדים בפחד גדול, והולכים אחורה 12 מיל, שזה בערך 12 קילומטר.

[**(טז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כ-{טז}!) **וַיֹּאמְרוּ אֶל מֹשֶׁה[[80]](#footnote-80)** - אחרי הדיברה השניה[[81]](#footnote-81). **דַּבֵּר אַתָּה עִמָּנוּ וְנִשְׁמָעָה** – אותך נוכל לשמוע, אך לא את ד' (אוה"ח). **וְאַל יְדַבֵּר עִמָּנוּ אֱלֹהִים פֶּן נָמוּת** – שלא נמות.

[**(יז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כ-{יז}!) **וַיֹּאמֶר מֹשֶׁה אֶל הָעָם אַל תִּירָאוּ** – אל תפחדו. **כִּי לְבַעֲבוּר נַסּוֹת אֶתְכֶם בָּא הָאֱלֹהִים** - בשביל לרומם אתכם[דיברנו על 'נס' של תורן]. **וּבַעֲבוּר תִּהְיֶה יִרְאָתוֹ עַל פְּנֵיכֶם לְבִלְתִּי תֶחֱטָאוּ** – יהיה לכם תמיד יראת שמים, כי אתם מבינים את גדולתו של ד', אם לא היו קולות וברקים ואש זה היה נראה כמו חבר שמדבר איתכם.[[82]](#footnote-82). מאז מעמד הר סיני אדם לא מעיז לחטוא. הרחבנו[[83]](#footnote-83).

[**(יח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כ-{יח}!) **וַיַּעֲמֹד הָעָם מֵרָחֹק** – מלאי יראת שמים. **וּמֹשֶׁה נִגַּשׁ אֶל הָעֲרָפֶל** – לעומת עם ישראל שמתרחק משה מתקרב אל השכינה (אבע"ז). **אֲשֶׁר שָׁם הָאֱלֹהִים** – מתגלה. שם משה המשיך לקבל מהקב"ה את המשך התורה. בהמשך אותו היום ירד משה מן ההר ולימד את עם ישראל את פרשת משפטים.

**המצוות שאחרי מתן תורה.** דגשים: היראה והאהבה שבמעמד הר סיני. הרצון וההשתוקקות לעבודת ד', ומתוך כך האזהרות מה לא לעשות, ומה שכן איך לעשות – ההבנה שכל מה שאנחנו עושים זה רק ע"פ ציווי ד'.

[**(יט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כ-{יט}!) **וַיֹּאמֶר ה' אֶל מֹשֶׁה** – בו' בסיוון, אחרי מעמד הר סיני. **כֹּה תֹאמַר אֶל בְּנֵי יִשְׂרָאֵל** – עם ישראל נמצא כעת במדרגה עליונה מאוד, לאחר מתן תורה הוא ירצה להמשיך להרגיש את אותה רמת קירבה לד', אך כבר לא יהיה מעמד הר סיני כל כך עליון, מה צריך לעשות? ללמוד תורה, להקריב קרבנות בבית המקדש וכו'. יש חשש שעכשיו עם ישראל ימציא לעצמו כל מיני דרכים לעבוד את ד', לכן ד' מצווה ציווים אלו. **אַתֶּם רְאִיתֶם כִּי מִן הַשָּׁמַיִם דִּבַּרְתִּי עִמָּכֶם** – ראיתם בעצמכם שדיברתי אתכם, ולא סיפרו לכם. וכפי שראיתם זה לא היה דיבור רגיל אלא דיבור אלוקי – מן השמים (השמים מבטאים את גודל כבוד ד', אבע"ז ע"ש)[[84]](#footnote-84).

[**(כ)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כ-{כ}!) **לֹא תַעֲשׂוּן אִתִּי** – אל תעשו דמות שתהיה יחד איתי, כלומר שתשתחוו אלי דרך אותה דמות (מכילתא, וכ"נ ברמב"ן ע"ש).[[85]](#footnote-85) אך יש דמות אחת שד' אמר לעשות, כמובן בלי להשתחוות אליה, את זה אפשר לעשות בדיוק בצורה בה ד' ציווה, זה הכרובים. **אֱלֹהֵי כֶסֶף וֵאלֹהֵי זָהָב לֹא תַעֲשׂוּ לָכֶם** – את הכרובים לא תעשו מכסף (לעומת מנורה שאם אין של זהב מותר לעשותה מכסף או ממשהו אחר), וגם מזהב אל תוסיפו יותר משנים כי זה יחשב לכם עשיית אלוהים אחרים, גם אל תעשו כרובים בביהכ"נ אלא רק כפי שציוויתי, ואם תעשו יחשב בעיני כע"ז.

[**(כא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כ-{כא}!) **מִזְבַּח אֲדָמָה תַּעֲשֶׂה לִּי** – צמוד לאדמה, שאין תחתיו מערות ושאינו על עמודים. **וְזָבַחְתָּ עָלָיו אֶת עֹלֹתֶיךָ וְאֶת שְׁלָמֶיךָ אֶת צֹאנְךָ וְאֶת בְּקָרֶךָ** – עולות ושלמים שהם מן הצאן ומן הבקר. **בְּכָל הַמָּקוֹם אֲשֶׁר אַזְכִּיר אֶת שְׁמִי** – שציוותי להזכיר את שמי, זה בית המקדש, וגם בבתי כנסיות. **אָבוֹא אֵלֶיךָ וּבֵרַכְתִּיךָ** - שם השכינה שורה, ושם אברך אותך באופן מיוחד. אומר הקב"ה לבניו – אתם חושבים שבשביל לעבוד אותי אתם צריכים לעבוד את משמשי, לא כן – אני עצמי מתגלה אליכם ומברך אתכם בבתי כנסיות ובבתי מדרשות (ע"פ ספורנו).

[**(כב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כ-{כב}!) **וְאִם** – כאשר **מִזְבַּח אֲבָנִים תַּעֲשֶׂה לִּי לֹא תִבְנֶה אֶתְהֶן** – את האבנים **גָּזִית** – אבנים מסותתות. **כִּי חַרְבְּךָ הֵנַפְתָּ עָלֶיהָ וַתְּחַלְלֶהָ** – כי (רמב"ן, ע"ש) אתה צריך להניף על המזבח חרב (ברזל שניתן לעשות ממנו חרב)[[86]](#footnote-86), וכיצד מזבח שמביא לשלום בין עם ישראל לד' יבנה ע"י מה שמחריב? דבר זה מחלל את קדושת המזבח. אם כן, כיצד חוצבים את האבנים מההר? היתה תולעת מיוחדת שנקראת תולעת שני שהיו חוצים איתה את האבנים, היה זה נס. היא נעלמה. [את אבני בית המקדש אפשר לחצוב עם ברזל, אך לא במקום בית המקדש, במקדש אין ברזל, חוץ מסכיני השחיטה. רמב"ן[[87]](#footnote-87)]. הרמב"ם פוסק שאם נגע ברזל באבן אפילו שלא פגם בה - אבן זאת פסולה למזבח.

[**(כג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-כ-{כג}!) **וְלֹא תַעֲלֶה בְמַעֲלֹת** – במדרגות **עַל מִזְבְּחִי** – מקרקעית המשכן עד גג המזבח, אלא תעשה כבש. **אֲשֶׁר לֹא תִגָּלֶה עֶרְוָתְךָ עָלָיו** – כדי שלא תגלה הערווה עליו. כלומר שמדרגות המזבח יראו את מקום הערווה, ואף שהמכנסים מכסות, ס"ס זה עדיין קצת ביזיון לאבני הקודש[[88]](#footnote-88). הרמב"ם פוסק שאפילו שיש כבש ולא מדרגות יש ללכת עקב בצד גודל. והלא דברים ק"ו – ומה אבנים שאין בהם דעת צריך להקפיד ולא לבזותן, כ"ש אדם שהוא בצלמו כדמותו של הקב"ה צריך להיזהר לא לבזותו.

1. מהרב נחום: עד פרק י"ט פסוק י"ח. [↑](#footnote-ref-1)
2. פתיחה: הוצאתי שני ילדים במערכה הראשונה הם נכנסו יהודה עם גמרא. שאלתי את שמואל – מי אתה? שמואל, אני מהכיתה של יהודה! תולה בגדול. מערכה שניה: אני מסביר להם שלבנתיים שמואל נהיה ת"ח. שמואל נכנס עם 3 גמרות, אני שואל את יהודה – מי אתה? אני מהכיתה של שמואל. תולה בגדול. [↑](#footnote-ref-2)
3. הרחבה: לשאול את התלמידים מה היו הדברים? [↑](#footnote-ref-3)
4. תשע"ג: – הציל אותו ביאור ומפרעה. עשה אותו נביא ומנהיג ועושה מופתים, גידל אותו בעיני פרעה ובעיני העולם (רשב"ם), הוסיף ילד נפלא – שלא פחד מפרעה (רמב"ן). [↑](#footnote-ref-4)
5. תשע"ג: שהרי אף עבד לא יכל לצאת וכאן עם שלם יוצא. הוספנו ע"פ המהר"ל שהיו בתחילה 70 נפש והנה כעת יוצא עם שלם, נוצר פה עם. [↑](#footnote-ref-5)
6. תשע"ג: - הבאנו 'וורט' של האוה"ח שליתרו היו שני כינויים: 'כהן מדין' ו'חותן משה', יתרו 'לקח' את התואר 'חותן משה'. [↑](#footnote-ref-6)
7. תלמידים תשע"ד: ילדים שאלו למה לא כתוב "ושם השני"? אחד ועוד אחד (אבע"ז), אמרתי להם שבא להראות שאין אחד חשוב מהשני. [↑](#footnote-ref-7)
8. צ"ע. למה נכתב עכשיו, והרי הוזכר כבר? [↑](#footnote-ref-8)
9. הוספה: לעיל "שני בניה", וכאן "בניו". לעיל הקדים ציפורה ופה הקדים בניו, ולקמן בפסוק ו' שוב הקדים ציפורה, וכתב "אשתך ובניה". המדרש שכל טוב אומר שכתוב 'בניה' כי גדלו אצלה. ובפסוק ה' בא לומר את דרך הליכתם קודם הבנים ואז ציפורה. ומכילתא – שלא תחשוב שהיו בניה מאיש אחר, לכן אמר בניו. [↑](#footnote-ref-9)
10. תשע"ג: בנימין הזכיר את המדרש שיתרו רצה להיכנס אבל מחמת ענני הכבוד הוא לא יכל להיכנס (הדגשנו שאיננו יודעים כיצד נראו ענני הכבוד, וברור שאין זה 'קיר'). הילדים קצת התבלבלו בין שני ההסברים. תשע"ד: הוא הביא לשליח אגרת ובאגרת היה כתוב: (רמב"ן). ונראה לי שאינו מוכרח להוסיף את זה. [↑](#footnote-ref-10)
11. הרחבה: (סיפרנו על יבל"א הרב זלמן נחמיה גולדברג שליט"א שנוסע באוטובוס, ועל הרב מרדכי אליהו זצ"ל שנסע באוטובוס בצעירותו). [↑](#footnote-ref-11)
12. חידה: אפה כתוב 'תלאה'? וילאו מצרים, וילאו למצוא הפתח. [↑](#footnote-ref-12)
13. תשע"ד: התורה נקטה דווקא לשון "ויחד" כדי לרמוז שנעשה בשרו חידודים חידודים מרוב שמחה (כי השמחה משפיעה על גופו של האדם כמו שהיה ליעקב אבינו), אוה"ח. דעת הרב נחום שזה מבלבל את הילדים, ואם מזכירים את נעשה בשרו חידודים צריך להזכיר לפי רש"י, שלא ישאר ללהם הסבר של חידודים לא לפי הפשט של המדרש. [↑](#footnote-ref-13)
14. רבים מסבירים את משה ואהרון, ולא הסברנו כן. [↑](#footnote-ref-14)
15. הרחבה: סיפרתי על הגרמ"א שבהיותי בן 14 הייתי מגיע אליו. בתחילה הייתי מגיע בסביבות 5 וכותב את עצמי. ואז ב7 הגיע המשמש של הרב, והיה אומר לאנשים מתי הם צריכים להגיע. לאט לאט הגיעו יותר ויותר אנשים. עד שב4 היו המו אנשים והמשמש היה שואל – מי הגיע ב12 מי ב1? וכו'. אז כשראו שזה ככה הפסיקו את הכניסה היחידית לרב, והיו מביאים פתקים. זה עניין של חוסר ברירה. הרב היה מוסר את עצמו לענות לשאלות הציבור. סיפרנו על רבי שמואל סלנט שהיה זמין בכל שעות היממה לשאלות, שאלו אותו למה אתה לא עושה קבלת קהל כנהוג? אז הוא ענה שלמד זאת מד' יתברך שכתוב שהוא "זן ומפרנס תמיד", וכן ממשה שישב מן הבקר עד הערב. (מתוך פרפראו לתורה 99). [↑](#footnote-ref-15)
16. צריך לברר את המקור להסבר הזה, אולי זה רשב"ם. אם לא – אפשר להסביר כרש"י ע"פ הרא"ם (מובא ברש"י כפשוטו), שמשה ישב וכולם עמדו, וזאת הדרך בה צריך לפשוט, ואין כאן טרוניא על משה רבינו. [↑](#footnote-ref-16)
17. הרחבה: פניתי לתלמיד ותיארתי לו מקרה שקרה עם ילד אחר, שיש שאלה ממונית. אם משה רבינו היה פה את מי היית שואל? [↑](#footnote-ref-17)
18. תשע"ד: [**(טו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יח-{טו}!) פתיחה: כתבתי על הלוח: תפקידי משה רבינו. וחשבנו יחד על שלושת התפקידים. אח"כ שיננו את הפסוקים והתלמידים ניסו לעלות על המשפטים שמתאימים לכל אחד משלושת התפקידים. **וַיֹּאמֶר מֹשֶׁה לְחֹתְנוֹ** - משה מסביר לחותנו את כל התפקידים שלו: א. עונה לעם ישראל על שאלות. ב. מלמד תורה. ג. שופט. (רמב"ן). 1. **כִּי** – כאשר (אונקלוס) **יָבֹא אֵלַי הָעָם לִדְרֹשׁ אֱלֹהִים** – לשאול משהו את ד', כי עם ישראל שואל אותי ואני שואל את ד'. לדוגמא: מי שנעלם לו אבידה, או מי שרוצה לדעת מה התפקיד שלו בחיים ועוד. [**(טז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-יח-{טז}!)2. **כִּי יִהְיֶה לָהֶם דָּבָר**  - כל אחד מהם שיהיה לו איזה משפט **בָּא אֵלַי** **וְשָׁפַטְתִּי בֵּין אִישׁ וּבֵין רֵעֵהוּ** 3. **וְהוֹדַעְתִּי אֶת חֻקֵּי הָאֱלֹהִים וְאֶת תּוֹרֹתָיו -** חוקים זה ל"ת ותורות זה עשה (כך אני מבין באבע"ז). נראה לי שהחלוקה לשלושה דברים מסבכת. ועדיף להסביר לתלמידים כדבר אחד – משה מעביר את דבר ד' לעם. ואז יתרו אומר לו: יש דברים שאתה יכול לעשות לבד ויש דברים שלא, ,כמפורט להלן. [↑](#footnote-ref-18)
19. סיפור: על רבי אברהם אייבוש ושבת מובא בפרפראות לתורה עמוד 98. [↑](#footnote-ref-19)
20. תשע"ג: העיר ילד: לעיל הוזכר 'יתרו' וכאן 'חותן משה' – אולי מראה שהתעלה. [↑](#footnote-ref-20)
21. הוספה: יש כאן ראיה בדברי רש"י שלאות זה עייפות. [↑](#footnote-ref-21)
22. הרחבה: אמרנו שיש פה שני ה' מיותרים כנגד עשרת בדברות (מדרש). [↑](#footnote-ref-22)
23. הרב נחום: גיבורים. שלא מפחדים מבעלי הדין. לא דווקא גיבורים בכח, אלא שהם גיבורים שלא מפחדים מאנשים אחרים. [↑](#footnote-ref-23)
24. חידה: אפה כתוב 'בצע' בחומש בראשית שהכוונה זה כסף? ("מה בצע כי נהרוג את אחינו") [↑](#footnote-ref-24)
25. הרחבה: סיפרתי סיפורים על שוחד מענף עץ עבות. [↑](#footnote-ref-25)
26. תשע"ג: עשינו חשבון שהיו 72,660 דיינים, כמו שכותב רש"י (הרחבנו איך עושים כפול 10 ולחלק ל10, שמוסיפים ומורידים 0). שאלנו: א"כ היו צריכים להיות בעם ישראל 672,660? הילדים ענו: א. נכון, עם ישראל גדל, כל אלו שהיו פחות מ20 ונהיו בני 20 היו עוד 72,660. [הקשינו על זה שהרי אח"כ מנו אותם והיו אותה כמות] ב. הם היו למעלה מגיל 60 (תוס') ג. עניתי שאולי השר עצמו הוא חלק מהעשרה, והיו לו תחתיו תשעה. [↑](#footnote-ref-26)
27. הרחבה: סיפרנו על הגרמ"א שמישהו התקשר אליו באמצע הלילה ושאל אותו מה מברכים על ענבים. לומות זאת אם תבוא לפרופסור שמנתח ניתוחי לב ותגיד לו שיש לך שריטה הוא יכעס עליך באומרו – אני עסוק בלהציל חיים, לא כך היה משה רבינו. [↑](#footnote-ref-27)
28. תשע"ג: ילדים מאנו לקבל הסבר זה: אם כך היה צריך לכתוב בהמשך – ויתן אותם שרים, ולמה פירטו? 'נאלצתי' להוסיף ולהסביר את הסברו של האוה"ח שאומר ש"אנשי חיל' זו דרגה מאוד עליונה, ויתרו חשב שימצאו רק 600 כאלו, והם יהיו שרי האלפים. ו'יראי אלוקים' זה מדרגה אחת פחות שכאלו יהיו 6,000 והם יהיו שרי המאות וכו'. אך משה מצא 72,660 שהיו בדרגה הגבוהה של 'אנשי חיל' (ואולי היו אף יותר). [↑](#footnote-ref-28)
29. פתיחה: שאלתי: כמה ימים היו מיציאת מצרים עד מתן תורה? חישבנו את זה שמט"ז ניסן עד ה' סיון יש 49 יום. בדקנו כמה ימים אנחנו למדנו. אח"כ שיננו את הפרק והם היו צריכים להגיד אפה מתחיל מעמד הר סיני בעצמו. [↑](#footnote-ref-29)
30. מקור. [↑](#footnote-ref-30)
31. מקור. [↑](#footnote-ref-31)
32. מה המקור לזה, ואיך זה מסתדר שהיו בצד מזרח לכיוון א"י? [↑](#footnote-ref-32)
33. הרחבה: עם ישראל מחכה שעה, שעתיים, הוא כל כך מחכה לקבל תורה, אך שקט! מה קורה? מחכים למחר. למה? כי צריך לנוח. למה? ילדים ענו תשובות נפלאות: צריכים להרגע, כי אם יתרגשו מידי לא יצליחו לקבל תורה. ב. צריכים לנוח, שלא יהיו עייפים במתן תורה. ילד הקשה – אנחנו לא יודעים מה זה היה נתינת התורה. וכי יכול להיות שד' ייתן תורה ומישהו יהיה עייף?! תרץ ילד אחר – ברור שבזמן הזה הם לא יהיו עייפים, אבל אח"כ כן, והם צריכים ללמוד את התורה ולקיימה. ג. כדי שהם יסדרו עכשיו את האוהלים, ואחרי קבלת התורה יוכלו ישר ללמוד. [↑](#footnote-ref-33)
34. תשע"ד: (משה רבינו הגיע לתחתית ההר, ומשם הוא שמע את דבר ד', רמב"ן). זה נכון? לכתוב את זה? [↑](#footnote-ref-34)
35. תשע"ג: אולי נזכיר שאשה נקראת בית כי היא עיקרו של בית (קריתי לשורי שדי ולאשתי ביתי). לגברים משה רבינו פירט את פרטי המצוות, את העונשים למי שלא מקיים, לנשים אמר את כללי הדברים. ולמה הקדים את הנשים? כי הן זריזות לקיים המצוות. [↑](#footnote-ref-35)
36. הרחבה: 7 עניינים שקשורים לנשר, המובאים בפרשנים. הבאנו את רש"י על דאגתו של הנשר לגוזלים. הבאנו את המדרש: "כנשר יעיר קינו"- - לאט שלא יבהלו. ויש עוד דברים המובאים במפרשים. אפשר גם לספר דברים מדעיים על הנשר. [↑](#footnote-ref-36)
37. צ"ב: איך להסביר באופן שלא ישמע שזה תלוי בעם ישראל, ואנו סגולה בכל מקרה. מצד שני להבין את הקושי להחליט שמוכנים לקבל משהו שלא יודעים מהו. כדאי להוסיף את המדרש שהלך לכל האומות ורק עם ישראל קיבל על עצמו, שזה מראה את השייכות שלו למצווה. [↑](#footnote-ref-37)
38. הרחבה: אם היה בכיתה רק ילד אחד והייתי אומר – אני הכי אוהב אותך, זה לא חכמה, אבל אם יש הרבה ילדים – זה חידוש]. [↑](#footnote-ref-38)
39. סיפור: רב הונא בר נתן עמד לפני המלך הפרסי איזגדר, תוך כדי נתרוממה חגורתו, המלך בעצמו סידר לו את החגורה, ואמר לו – אתם ממלכת כהנים. כמה נפלא שכך מתייחסים לעם ישראל (זבחים יט.). [↑](#footnote-ref-39)
40. מקור. הרב נחום כתב לכבדם. [↑](#footnote-ref-40)
41. צ"ע: הל"ל כל אשר ידבר ד'? וא"כ צ"ל שהכוונה היא כל מה שאמר ד' לעיל. וא"כ מה הכוונה 'כל'? ואולי צ"ל מה שד' דיבר אנחנו מקבלים לעשות כל מה שיהיה . וצע"ע. [↑](#footnote-ref-41)
42. הרחבה: מכאן למדנו שהסומין נתרפאו, ומ"ויענו כל" למדנו שהאילמים נתרפאו, ומ"נעשה ונשמע" למדנו שלא היו חרשים (רש"י כ':ט"ו). [↑](#footnote-ref-42)
43. ברש"י כפשוטו מסביר ע"פ הגמרא 'וגם', וצ"ע אם להסביר כך שאינו בפשט הכתובים. [↑](#footnote-ref-43)
44. צ"ע: האם יש כאן שתי פעולות שונות, או שמתחילים בזריקה ואח"כ סקילה. [↑](#footnote-ref-44)
45. לקמן: "לקראת האלוקים" – ולא לקראת אדם ובהמה ולכן הזהירו "גם הצאן והבקר אל ירעו אל מול ההר ההוא, מחז"ו תק"ח] [↑](#footnote-ref-45)
46. תשע"ג: (אולי נזכיר את המחלוקת בעניין, שלדעת ר' יוסי הוסיף משה יום מדעתו וא"כ קיבלו את התורה ביום ז' בסיוון). [↑](#footnote-ref-46)
47. תשע"ג: שלא תיטמאו. וגם אל תדברו יותר מידי דברים בטלים עם האשה. כי זהו זמן של היטהרות והתקדשות וחזרה בתשובה. [↑](#footnote-ref-47)
48. הרחבה: שמעו המלכים בכל העולם את הקולות ונרעוד. נקבצו אצל בלעם ושאלוההו – האם ד' מביא מבול? אמר – הבטיח שלא יביא מבול. אולוי זה אש? הבטיח שלא יחריב את העולם, זה חמדה טובה שגנוזה אצל הקב"ה תתקע"ד דורות ונתנה לישראל. אמרו מלכי אומות העולם – "ד' יברך את עמו בשלום". [↑](#footnote-ref-48)
49. הרחבה: אנו מזכירים בר"ה במוסף – שופרות. [↑](#footnote-ref-49)
50. הרחבה: עם ישראל לא יוצא בריקוד למעמד הר סיני. הלב מלא בשמחה אך יחד עם זה ברעדה גדולה. "וגילו ברעדה". [↑](#footnote-ref-50)
51. רש"י למד 2 דברים: א. בפסוק ט"ז למד שהקב"ה יצא לפני עמ"י וקיבל את פניהם. ב. מהמילים "לקראת האלוקים" למד שד' יצא לקראתם והם לקראתו כחתן וכלה. וחיברתי בין שני הפירושים. [↑](#footnote-ref-51)
52. אבע"ז: משה ואהרן. הבכורות. ראשי השבטים. הזקנים. השוטרים. הגברים. הילדים. הנשים. הגרים. כפי שהיה בשנת ה40. [↑](#footnote-ref-52)
53. תשע"ג: **מֹשֶׁה יְדַבֵּר** – עם ד' את הדברים שנלמד עוד מעט, את זה עם ישראל שמע. **וְהָאֱלֹהִים יַעֲנֶנּוּ בְקוֹל** – עם ישראל שומע שד' עונה, אך הוא לא שומע מה (רמב"ן, ע"ש כי נראה לי שאומר משהו אחר שלא הבנתי). כבר כאן זוכה עם ישראל לשמוע את הנבואה המיוחדת שזוכה לה משה רבינו. [↑](#footnote-ref-53)
54. מבואר היטב ברש"י כפשוטו, העתק משם. [↑](#footnote-ref-54)
55. הוספה: כמו "קדשה", המזומנת לזנות. [↑](#footnote-ref-55)
56. לא הצלחתי להסביר טוב את המילה התקדשו. עיין רש"י. [↑](#footnote-ref-56)
57. פתיחה: הבאתי בתחילת שיעור שוקולד ועליו כיסוי של טישו וכדומה, שמתי את זה על השולחן שלי, אמרתי להם שעוד מעט אחלק להם, הם יצטרכו לפתוח את הטישו ויזהרו שלא לגעת ברעל. אח"כ חילקתי להם, אמרתי להם להרים את הטישו, כשאמרתי להם להרים את הטישו חזרתי והזהרתי אותם לא לאכול. [↑](#footnote-ref-57)
58. וצ"ב. אך גם אם נאמר שהם התקדמו יותר, ברור שיש הבדל מהותי בין התקדמות משה ואהרן לבין הכהנים והעם, שהרי התורה חילקה בינהם. [↑](#footnote-ref-58)
59. הפעלה: בשינון האחרון כל ילד שינן בתורו דיבר אחד וכולם ענו בסוף 'הן' או 'לאו'. [↑](#footnote-ref-59)
60. לא לימדתי בתשע"ו את עשרת הדיברות (הרב נחום לקח את שתי הכיתות מ11:45 עד 14:30. [↑](#footnote-ref-60)
61. ולא ראיתי מי שפירש להאמין שד' הוציא ממצרים. הרב יעקב לבנון בשיעור הסביר – אלוקיך – שד' תלוי בך, בחינת "ימך המקרה (אוה"ח כ"ה:כ"ה). ומדייק מהרמב"ם בספר המצוות שציטט רק "אנוכי ד' אלוקיך" – בלי ההמשך. שהמשמעות – במעמד הר סיני מתגלה זה. [↑](#footnote-ref-61)
62. הוספה: הרמב"ן מביא המון דברים שכלולים באמונה הזאת. (שיש ד'. קדמון. ברא הכל. יודע ומשגיח. יכול ויחיד). [↑](#footnote-ref-62)
63. הרחבה: צחקנו על סוגי עבודות זרות שונות ומשונות ודרכי עבודתם. [↑](#footnote-ref-63)
64. באוצר מפרשי הפשט נוקטים שהרמב"ן מסביר – נוקם, ואבע"ז – זוכר. וצ"ב. [↑](#footnote-ref-64)
65. הוספה: עיין בדברי רש"י, מבאר את עומק המושג "בדיבור אחד". [↑](#footnote-ref-65)
66. לבדוק אם גם הרמב"ן מביא כן. [↑](#footnote-ref-66)
67. הרחבה: מה עשו הלל ושמאי כשמצאו בהמה ביום חול. [↑](#footnote-ref-67)
68. הרחבה: סיפור על חסיד שחשב בשבת לסתום גדרו ביום ראשון, ובגלל שחשב על כך החליט שלא לעשות כן, והצמיח לו ד' צלף ששימש כגדר ולעוד דברים. [↑](#footnote-ref-68)
69. ובאוה"ח: תתענג לשם ד' ולא לשם עצמך. [↑](#footnote-ref-69)
70. לברר את ההלכה המדויקת [↑](#footnote-ref-70)
71. הרחבה: הסיפור על ר' אלעזר. מה המקור? [↑](#footnote-ref-71)
72. הוספה: כי בשלימות באה המנוחה (ספורנו) [↑](#footnote-ref-72)
73. צ"ב: אולי עדיף להסביר פשוט כרש"י. [↑](#footnote-ref-73)
74. תשע"ג: שווה הכבוד בין האב לאם "איש אימו ואביו תיראו", (אבל האמא גם חייבת בכבוד האבא, אך אם הם גרושים...) אא"כ יש התנגשות. [↑](#footnote-ref-74)
75. הרחבה: סיפור על דמא בן נתינה. וכן על הגר"א שמידי יום ביומו היה הולך לאביו ולאימו ואומר להם בוקר טוב. סיפור על ר' דוד מללוב, שנסע ללובלין להסתופף אצל רבו החוזה. בדרך נודע לו שאמו בא הלביקור באחת הישובים הסמוכים – הורה הצדיק לעגלון לשוב לעירו, וכשהעגלה נעצצרה בפתח ביתו אמר לו – עכשיו תחזור שוב למקום בו אימי נמצאת, כדי שאכבדה כראוי ולא כבדרך אגב (אמרת השבוע בשיחת השבוע.=). [↑](#footnote-ref-75)
76. ר' זלמן מוולוזין שבצעירותו למד בביכנ"ס וחשד בו מישהו שגנב סידור, ואמר אחד הלומדים שם – לא יכול להיות שצדיק כזה יעבור על דיבר מעשרת הדיברות. אמר לו ר' זלמן – גם אם ח"ו הייתי גונב לא הייתי עובר על אחד מעשרת הדיברות, כי "לא תגנוב" המובא שם זה בנפשות. [↑](#footnote-ref-76)
77. הרחבה: סיפרנו על אחד שנעלמה לו הפרה, בא חבירו ואומר לו – אני ראיתי שיוסלה גנב לך. הלכו לבית דין, ובית הדין הלקה את המעיד. כי זה לשון הרע. מה יעשה? הרי הוא בטוח? האם מותר לו להביא חבר טוב שלו שיעיד? לא, זה עדות שקר! ואפילו אם זה רבו המובהק. [↑](#footnote-ref-77)
78. תשע"ג: לא לרצות בלב לקחת משהו ששייך לחבר שלך. מקשה האבע"ז איך אפשר לצוות על הלב? האבע"ז מביא משל לכפרי שראה מרחוק את המלך בכרכרה מפוארת עם ביתו והוא רוצה לקחתה לאשה, היעלה על הדעת?! אותו דבר איך נעלה על דעתינו לרצות משהו ששייך לחברינו?! [↑](#footnote-ref-78)
79. משימה: כמה אותיות יש בעשרת הדיברות? אומר בעל הטורים – כתר. [↑](#footnote-ref-79)
80. תשע"ד: הכהנים וראשי המטות (אבע"ז). [↑](#footnote-ref-80)
81. אמנם האבע"ז והרשב"ם מסבירים שזה מדובר על המצוות שאחרי עשרת הדיברות, וכך הסברתי בשנים קודמות. אך נראה לי שראוי להסביר מה שנהוג. ואין זה קשה מצד סדר הפסוקים, כי קל להסביר שקודם סיימו את עשרת הדיברות. כמו כן רואים בפשטי הפסוקים שרק בשתי הדיברות הראשונות כתוב בלשון שד' מדבר בעצמו, ואח"כ משה אומר – לא תשא את שם ד' אלוקיך". [↑](#footnote-ref-81)
82. הרחבה: מי שמעלים אותו לתורה לא רוקד ובא לספר תורה, הוא מלא שמחה פנימית, אך גם מלא יראת שמים. כמו כן מי שהולך לרב, כל שכן במעמד הגדול הזה. [הזכרנו את הסיפור של ר' יהושע והקיסר. חולין ס.]. [↑](#footnote-ref-82)
83. מה גורם לאדם שבים שישי אין לו בעיה ללחוץ על המתג, ובשבת הוא לא מעיז ללחוץ על המתג? מעמד הר סיני, גרם לנו להיות מלאים יראה ורתת שלא לחטוא. סיפרתי על חבר שאכל בורקס חלבי ונזכר שהוא בשרי וכמעט הקיא את מה שאכל. אם זה היה גוי זה לא היה מפריע לו. רק בגלל שעמדנו במעמד הר סיני אנחנו לא מעיזים לחטוא. [↑](#footnote-ref-83)
84. הוספה: ובכוונת רש"י: רש"י מתכוון שהקול בא מהשמים והמראה מהארץ. [↑](#footnote-ref-84)
85. תשע"ג: כלומר, אתם מאמינים בי, אך ע"מ שתוכלו לעבוד אותי אתם עושים דמות לעבוד אותי דרכה (מכילתא, ובדומה לזה כתב רש"י (ע"פ הסבר המכילתא ולא ע"פ הסבר הרמב"ם)). צ"ע הערה זו. [↑](#footnote-ref-85)
86. צ"ע: לא הצלחתי להבין – אז איך בונים את המזבח? איך מוציאים אבנים מההר? האם באמת המזבח היה עם בליטות ולא חלק? [↑](#footnote-ref-86)
87. החרבה: מה היה אצל שלמה. [↑](#footnote-ref-87)
88. שאלות התלמידים תשע"ד: שאל תלמיד אהוב – למה זה דווקא במזבח ולא במנורה? [↑](#footnote-ref-88)